- Hindi News
- National
- प्रौढ़ को पढ़ाने जाएं तो पुरुषों को दादा, काका और महिलाओं को बुआ या काकी कहकर पढ़ाएं
प्रौढ़ को पढ़ाने जाएं तो पुरुषों को दादा, काका और महिलाओं को बुआ या काकी कहकर पढ़ाएं
शिवपुरी जनपद के 71 प्रेरकों को प्रशिक्षण में सिखाई गई कई बातें
भास्कर संवाददाता | शिवपुरी
प्रौढ़ को पढ़ाने जाएं तो पुरुषों को दादा या काका और महिलाओं को बुआ या काकी कहकर पढ़ाएं उन्हें विद्यार्थी नहीं परिवार का सदस्य समझकर पढ़ाऐं ताकि वह जल्द साक्षर होकर शासन की विभिन्न योजना जैसे केसलेस की प्रक्रिया आदि को आसानी से समझ सकें। यह विचार शिवपुरी जनपद के 71 प्रेरकों को प्रशिक्षण देते हुए शिवपुरी बीआरसी अंगद सिंह तोमर ने समझाइश देते हुए कहे।
शनिवार को माधव चौक स्थित बीईओ कार्यालय पर साक्षर भारत अभियान के तहत आयोजित हुई बैठक को संबोधित करते हुए बीआरसी अंगद सिंह ने कहा कि अपनत्व से पढ़ाएंगे तो प्रौढ़ भी साक्षर हो जाएंगे और इसके लिए आवश्यक है कि तुम सभी प्रेरक उनके साथ अच्छा व्यवहार करो। प्रशिक्षण में अपनी बात रखते हुए प्रेरकों को उन्होंने बताया कि 19 मार्च को होने वाली प्रौढ़ परीक्षा में इस बात का ध्यान रखें कि प्रौढ़ की जगह कोई दूसरा परीक्षा देने न आ जाए आप को इस मसले को गंभीरता से लेना है अत: कक्षाएं जब प्रौढ़ की लगें तो उन्हें ही अंदर प्रवेश दें अन्य बच्चों को नहीं। वे बोले कि जब प्रेरक प्रौढ़ को पढ़ाएं तो उन्हें उम्र के हिसाब से संबोधन तो दे ही उनके गुरु बनने का प्रयास न करें उनके साथी बनकर उन्हें पढ़ाएं ताकि वह ज्यादा सीख सकें।
जनपद शिक्षा केंद्र शिवपुरी द्वारा आयोजित सम्मेलन में मौजद अधिकारी।
पढ़ाई के साथ योजनाओं के बारे में भी करना है जागरूक
पढाई के साथ शासकीय योजनाओं के बारे में भी हमें गांव के लोगों को जागरूक करना है और इसके लिए आवश्यक है कि हम जब प्रौढ़ों को साक्षर करें तो उन्हें केसलेस प्रक्रिया के बारे में बताए उन्हें स्वच्छ भारत अभियान,मोबाइल बैंकिंग सहित अन्य योजनाओं की जानकारी दें। क्योंकि अब आने वाले समय में पढ़े लिखे लोग ही इन योजनाओं को समझकर योजना के क्रियान्वयन कर सकेंगें इसलिए हमें सबको जागरूक करना है।इस अवसर पर बीएसी संतोष व्यास,सीएसी लोकेंद्र बोबिल,विशाल शर्मा,रिजवान खान सहित कई शिक्षक और प्रेरक उपस्थित थे।
tgl_Latn sot_Latn hin_Deva hin_Deva hin_Deva mai_Deva hin_Deva hin_Deva bho_Deva hin_Deva hin_Deva